b'\n_START_ARTICLE_\nIFRS\n_START_PARAGRAPH_\nIFRS st\xc3\xa5r for International Financial Reporting Standards og er internasjonale regnskapsstandarder utgitt etter 2001 av standardorganet IASB International Accounting Standards Board._NEWLINE_Regnskapslovens tosporsystem, som har et nasjonalt og et internasjonalt spor, \xc3\xa5pner for at norske regnskapspliktige utarbeider regnskap etter IFRS i tillegg til andre regnskapsspr\xc3\xa5k. For b\xc3\xb8rsnoterte foretak er dette et krav i konsernregnskapet. \xc3\x98vrige foretak kan velge._NEWLINE_IFRS-forordningen ble vedtatt av EU i 2002 og alle b\xc3\xb8rsnoterte foretak i EU fikk krav om \xc3\xa5 rapportere etter IFRS i konsernregnskapet fra 2005. Norge var forpliktet til \xc3\xa5 innlemme forordningen i lokalt lovverk gjennom E\xc3\x98S-avtalen. IFRS er prinsippbasert med innslag av detaljstyring.\n_START_SECTION_\nPrinsippbaserte standarder\n_START_PARAGRAPH_\nRegnskapsprodusentene skal bl.a. ta stilling til om noe er sannsynlig, p\xc3\xa5litelig, relevant, om det gir dekkende fremstilling, er betydelig og oppfyller de balanseorienterte definisjonene, uten at disse kvalitetskravene og definisjonene er gitt noe n\xc3\xa6rmere bestemt innhold.\n_START_SECTION_\nStandarder\n_START_PARAGRAPH_\nIFRS 1 F\xc3\xb8rstegangs innf\xc3\xb8ring av International Financial Reporting Standards_NEWLINE_IFRS 2 Aksjebasert betaling_NEWLINE_IFRS 3 Virksomhetssammenslutninger_NEWLINE_IFRS 4 Forsikringskontrakter_NEWLINE_IFRS 5 Anleggsmidler holdt for salg og avviklet virksomhet_NEWLINE_IFRS 6 Leting etter og evaluering av mineralressurser_NEWLINE_IFRS 7 Finansielle instrumenter: opplysninger_NEWLINE_IFRS 8 Driftssegmenter_NEWLINE_IFRS 9 Finansielle instrumenter_NEWLINE_IFRS 10 Konsernregnskap_NEWLINE_IFRS 11 Joint arrangements_NEWLINE_IFRS 12 Opplysninger om eierandeler i andre foretak_NEWLINE_IFRS 13 M\xc3\xa5ling av virkelig verdi'